Groepsdruk suig jou nes ’n lemoen – Finesse Meisie
Moenie agter die goddeloses aanloop nie, vermy die pad van slegte mense.
Wie hou nou daarvan om uit te voel onder vriende? Daarom maak ons partykeer nes al die ander. Dis beslis g’n grap om altyd reg te kies nie. Die druk van die in-groep is net so kwaai! Ja, ons dwaal maar van die pad af! Maar die groot vraag is: Kan jy weer die regte pad kry? Dis waar geloof inkom – om daai moeilike woord NEE te gebruik.
Jy moet dikwels kies tussen God en groepsdruk. Sit jou voet neer. Sê NEE vir drank, rook, vuil grappe. Skud jy jou kop? Maar nou gaan ek uit voel! Ek weet, dis nie wat jy wil hê nie. Voel liewer uit en wees in by Hom. Dan het jy die stryd gewen om nie die verkeerde pad te loop nie.
Kom ek troos jou, dit kom by grootmense ook voor. Hulle wil ook nie uit voel nie. Maak nie saak of jy jonk is of nie, daar gaan altyd groepsdruk wees. Al wat jy moet doen, is om jou Vriend te volg. Hy stap die pad saam met jou. Die woord NEE het net drie letters, maar dis een meer as JA. Sê daai moeilike woord – jy gaan jou lewe soveel makliker maak!
My gesin irriteer my só!
Familie is vir my belangrik